Kulankan oo uu shir Gudoominayay Wasiirka Wasaaradda Ganacsiga iyo Warshadaha Somaliland Maxamed Sacad Saajin ayaa lagu lafo guray cabashada ka soo yeedhay Korodha Qiimaha Shidaalka oo si weyn kor uga kacay Somaliland oo qudha labadii todobaad ee u dambeeyay waxaana fadhiyay oo kulankaasi oo ka soo qayb galay inta badan ganacsatada waa weyn ee Shidaalka dalka keena,Waxaana ugu dambayn kulankaasi ka soo baxay qodobo aan laga filayn kulankaasi oo aan waxba ka tarin cabashadii hore u jirtay,iyadoo hore litirka Shidaalka ah ee Paatroolka ah Kaalmaha Shidaalka dalku siinayeen qiime gaadhaya 8200 oo shilin Somaliland ah,halka qaar kalena ay intaasi qiime ka hooseeya ay ku iibinayaan,Waxaana layaab ah in Qodobka arintaasi ka hadlaya ee shirkaasi ka soo baxay ee ay masuuliyiinta Xukuumaddu ku amartay in Qiimaha Litirka Shidaalka Batroolka lagu iibiyo aanu ka duwayn qiimihii markii hore lagu kala iibsanayay ee laga cabanayay,waxaana muuqata inaanay masuuliyiintii Xukuumadda ee shalay shirka la gashay ganacsatadu xog ogaal u ahayn Qiimaha Shidaalka dalka.
